
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  55
din 30 martie 2017
           privind aprobarea închirierii unor terenuri în vederea amenajării 

unor terase sezoniere de alimentaţie publică

    
Consiliul Local al Municipiului Sighişoara, întrunit în şedinţă ordinară,
          
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6452/11.03.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile unor societăţi comerciale de a închiria terenuri în vederea amenajării de terase sezoniere de alimentaţie publică;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere că, prin închirierea terenurilor în vederea amenajării de terase sezoniere de alimentaţie publică se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 6451/11.03.2017, prin care se propune aprobarea închirierii terenurilor în vederea amenajării de  terase sezoniere de alimentaţie publică, îndeplinindu-se prevederile legale în acest sens, terenurile făcând parte din domeniul public al municipiului;
Având în vedere avizele favorabile ale tuturor comisiilor pe domenii de specialitate;
În temeiul  art. 36 (2) lit. “c” , (5) lit. “a” şi (9), art. 45 (3), art. 115 (1) lit. “b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

                                                                  H O T Ă R Ă Ş T E:

Art. 1. (1) Se aprobă închirierea directă în scopul amenajării de terase sezoniere de alimentaţie publică, a terenurilor situate în faţa unităţilor de alimentaţie publică deţinute de către societăţi comerciale, având suprafeţele conform planurilor -  anexele nr. 1 – 16  la prezenta hotărâre, după cum urmează :

  1. S.C. LICĂ STEAUA MORII S.R.L.               - str. O. Goga nr. 12B       
   -    70 mp.

  2. S.C. CYRO TIP S.R.L.

                   - Piaţa Cetăţii + Bastionului            -   60 mp. 

  3. S.C. INTER ETNICA S.R.L.                          - str. Bastionului nr. 4-6                   -   33 mp. 

  4. S.C. FIESTA S.R.L.             
                   - str. M. Viteazu nr. 10                    -   20 mp.

  5. S.C. PRO VERITAS S.R.L.          
       - Piaţa Cetăţii nr. 8
                -   35 mp.

  6. S.C. CRIMOL S.R.L.

                   - str. H. Oberth nr. 42                      -  246 mp.

  7. S.C. TOFIRA S.R.L.

                   - str. Plopilor nr. 4

   -    20 mp.

  8. S.C. ARTSTYLE S.R.L.                                    - str. Cositorarilor nr. 10  
   -   15 mp.

  9. S.C. MEDIEVAL TOUR S.R.L.   
          - str. Şcolii nr. 4-6                       -    25 mp.

  10. S.C. KALODA PROJECTS S.R.L.                  - str. O. Goga nr. 12                    -    20 mp.

  11. S.C. TDI DUO S.R.L.                                      - str. H. Oberth, nr. 12                 -      8 mp.

  12. S.C. MCC MEDEEA CRIS S.R.L.                  - str. H. Oberth nr. 29                  - 4,50 mp.

  13. S.C. PEPPER&FRESCH FOOD S.R.L.          - str. 1 Decembrie 1918 nr. 10     -    18 mp.

  14. S.C. ANGHELINA&CARMENCITA S.R.L.  - str. H. Oberth nr. 37                  -      6 mp.

  15. S.C. RESTAURO MESSERSCHMITT S.R.L.- str. Piaţa Cetăţii nr. 2                -    57 mp.

  16. S.C. GEO TRANS S.R.L.                                 - str. H. Oberth nr. 1                    -  101 mp.

(2) Închirierea terenurilor pentru amenajarea teraselor sezoniere de alimentaţie publică se poate face în perioada cuprinsă între 01.04.2017 - 31.10.2017, conform solicitării fiecărei societăţi comerciale 

(3) Închirierea fiecărui teren pentru amenajarea teraselor sezoniere de alimentaţie publică se va face numai dacă fiecare societate comercială, menţionată mai sus, nu are debite restante faţă de Municipiul Sighişoara, la data încheierii contractului.

(4) a). Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective.

      b). În situaţia prevăzută la aliniatul precedent, contractul de închiriere va fi modificat prin act adiţional.

Art. 2. Chiria va fi de 6,00 lei/mp./lună, stabilită conform art. 3 lit. d) din anexa nr. 8 la Hotărârea Consiliului Local Sighişoara nr. 105/27.12.2016 şi va fi indexată semestrial cu indicele de inflaţie. 

Art. 3. Societăţile comerciale care nu ridică terasele amenajate, la expirarea termenului din contractul de închiriere, vor achita în continuare chiria stabilită, indexată cu indicele de inflaţie semestrial, pe toată durata menţinerii amenajărilor.

Art. 4. Dacă societățile comerciale la momentul încheierii contractului de închiriere, așa cum a fost stabilit prin actuala hotărâre a consiliului local, solicită încheierea contractului de închiriere pe o perioadă mai mare decât cea aprobată, contractul de închiriere se încheie pentru perioada solicitată, care nu poate fi mai mare de 5 ani.

Art. 5. Se stabilește ca programul de funcționare maxim al teraselor sezoniere de alimentație publică, care va putea fi autorizat de Municipiul Sighișoara, să fie zilnic între orele 06:00 – 24:00, cu condiția respectării liniștii și ordinii publice, conform prevederilor legale.

Art. 6. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Direcţia Administrarea Patrimoniului, Direcţia Economică - Biroul Buget, Contabilitate, Salarizare, Direcţia Generală Arhitect Șef – Compartimentul Urbanism, Disciplina în Construcții, Patrimoniu UNESCO, Biroul Juridic și Serviciul Public Poliția Locală din cadrul Municipiului Sighişoara.

Art. 7. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

                     PREŞEDINTE DE ŞEDINŢĂ,

  

            Gavrilă Ionel
 Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  4 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Compartimentul Urbanism, Disciplina în Construcții, Patrimoniu UNESCO - Direcţia Generală Arhitect Șef;
  1 ex. Serviciul Public Poliția Locală.
14 ex.
B.A.

